open-index/open-wikipedia-markdown huggingface dataset:
Halvor Emil Heyerdahl

**Halvor Emil Heyerdahl** (født 13. september 1840 i Aurskog-Høland, død 21. desember 1917 i Aker, i dag Oslo) var en norsk ingeniør (maskiner, telefon, lys, jernbane) som grunnla Holmenkollbanen.

Han var sønn av Thorvald Clemetssøn Heyerdahl (1801–81) gårdbruker og Anne Sofie Andersdatter Haneborg. Moren var datter av stortingsrepresentant Anders Halvorsen Haneborg (1767–1847) og faren var av Heyerdahl-slekten. Fra 1856 til 1860 studerte han ved *Höhere Gewerbeschule/Polytechnische Schule* (etablert 1831). Så jobbet han i Tyskland, blant annet ved gassverket i Mühlhausen (Thüringen). Han giftet seg i Glauchau i 1867 med Constance Alma Hedrich, og ble samme året sjef for svigerfarens mølle.  Heyerdahl hadde omkring 1873 startet *Skien Træsliberi* (det senere  Union Bruk) sammen med østerrikeren Benjamin Sewell (1845–1895) som hadde studert i Hanover og siden blitt jernbaneingeniør i Brasil. Fra 1875 drev han maskinfirmaet *Heyerdahl & Co.* i Kristiania med broren Clement (1835–1883). De leverte til møller og tresliperi.  Med morbror Christian Haneborg (1807–1905) startet han trelastfirmaet *Ørje Brug* i 1886 og var styreformann fra 1901.

Etter at Alexander Graham Bell i 1875 hadde funnet opp telefon, ble Heyerdahl en av de første brukere i landet da han i 1876 koblet sammen firmabygningene. Dette var fire år før International Bell Telephone Company satte opp sine første telefonsentraler i byen. Heyerdahl var også den som i 1879 satte opp byens første elektriske anlegg for belysning; det var hos Bentse Brug på Bjølsen og dynamoen (og Bell-telefonene) senere anbrakt på Teknisk Museum. Herefter befattet firmaet seg mye med elektriske greier og var de tyske  Siemens og AEG sin agent i hovedstaden.  Så var det i 1882 at han innførte den første fonograf til Norge.

Med Albert Fenger-Krog (1835–1904)som også var utdannet i  Hanover, fikk Heyerdahl i 1894 etablert Nordens første sporvei, *Kristiania elektriske Sporvei* hvor han var styreformann fra 1893 og frem til sin død. Heyerdahl var også med på å få Holmenkollbanen i gang (1898) og var i noen få år medlem av banens styre.

For alt dette fikk han den svenske Vasaordenen og den norske St. Olavs Orden. Han var sønn av Thorvald Clemetssøn Heyerdahl (1801–81) gårdbruker og Anne Sofie Andersdatter Haneborg.  Broren Anders Heyerdahl (1832–1918) var komponist. Heyerdahl var forresten også fiolinist, aktiv i hovedstadens musikkliv. Heyerdahl ble altså gift i 1867 med  den tyske Constance Alma Hedrich (1848–1935). Deres sønn Fridtjof Heyerdahl (1879–1970) var elektroingeniør, ansatt i far Halvor sitt firma fra 1903 til 1906, og overtok i 1917 etter faren i sporveiens direksjon. En annen sønn, Thorvald Emil Heyerdahl (1881–1957) ble også direktør, gift med operasangeren Erica Darbow (1891–1972)  forfatter og professor Gerd Høst (1915–2007).
:''Se Heyerdahl for mer om farsslekten

## Referanser
Scybalophagus

* se systematisk inndeling

***Scybalophagus*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Middelsstore (6-15 millimeter), brede, ovale, matt brunsvarte skarabider, noen ganger med noe bronseglans. Hodet er skovlformet uten horn, med to tenner på forkanten. Dekkvingene er hvelvede og mer eller mindre knudrete.

## Utbredelse
Slekten er utbredt i Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Scybalophagus* Martínez, 1953
******** *[[Scybalophagus lacordairei]]* (Laporte de Castelnau, 1840)
******** *[[Scybalophagus patagonicus]]* Martínez, 1953
******** *[[Scybalophagus pilosus]]* (Felsche, 1910)
******** *[[Scybalophagus plicatipennis]]* (Blanchard, 1846)
******** *[[Scybalophagus rugosus]]* (Blanchard, 1846)

## Kilder
* Ocampo, F.C. og Molano, F. (2011) Revision and biogeopgraphy of the Neotropical dung beetle genus *Scybalophagus* (Coleoptera: Scarabaeidae). Rev. Soc. Entomol. Argentina 70 (3-4): 231-253. http://www.scielo.org.ar/pdf/rsea/v70n3-4/v70n3-4a08.pdf
* Liste over artene

## Eksterne lenker
*
Henry Johnsrud

**Henry Leonard Johnsrud** (født 26. desember 1911 på Lillestrøm, død 21. mai 1973 i Oslo) var en norsk fiolinist, filharmoniker og kammermusiker  Han var 1. fiolinist og konsertmester i Filharmonien i 28 år.

Henry Johnsrud ble som ung gutt elev av Øivin Fjeldstad og debuterte i Universitetets aula som den første av Fjeldstads elever. I 1937 ble han ansatt som leder av NRKs radioorkester i Trondheim hvor han virket i en årrekke. I 1945  ble Henry Johnsrud ansatt som 1. fiolinist i Oslo Filharmoniske Orkester hvor han virket i 28 år fram til sin død i 1973. I årene 1950 - 1966 var Henry Johnsrud 3. konsertmester og tidvis alternerende konsertmester  ( 1954 - 1957 )  i Filharmonien. Han etablerte Johnsrud-kvartetten med Kåre Fuglesang på 2. fiolin, Arne Sletsjøe på bratsj og Arne Novang på cello. I sin korte virketid ga Johnsrud-kvartetten flere radiokonserter og konserter i blant annet Kvartettforeningen.

Johnsrud huskes av eldre filharmonikere som en meget begavet fiolinist som i sine beste år løste krevende oppgaver på konsertmesterpulten - ofte på svært kort varsel når de øvrige konsertmestrene Ernst Glaser og Oscar Holst meldte forfall. Legendarisk er Henry Johnsruds utførelse av fiolinsoloene i Nikolaj Rimskij-Korsakovs Scheherazade som han løste glimrende på tre dagers varsel. Johnsruds siste leveår sto ikke mål med hans beste periode, og kollegene var vitne til et både faglig og menneskelig forfall.

## Referanser


## Litteratur
* Kai Angel Næstebys minneord i *Konsertnytt* 1973
Meløyvær fort

**Meløyvær fort** er et nedlagt kystartillerifort på Krøttøya i Harstad kommune i Troms. Anlegget består av tre kanoner og en kommandosentral, og ble ferdigstilt i 1988 som et av de tre siste kystfortene som ble bygget i Norge. Meløyvær fort var strategisk viktig under den kalde krigen, og skulle dekke området mellom Andøya og Senja.

Meløyvær fort ble nedlagt i 2007, og fredet av Riksantikvaren i juni 2013.

Meløyvær fort, verdens mest moderne kystfort og et monument fra den kalde krigen, ble oppført på slutten av 1980-tallet. En milliard kroner ble brukt på tre 120&nbsp;mm Bofors-kanoner, kommandosentral og det som ellers måtte til for å sikre fred og fordragelighet mellom øst og vest. 

Kanonene er bygd i et mer enn 30 meter dypt anlegg som er utstyrt slik at det skal være selvforsynt med vann og strøm i en krisesituasjon. Siden anlegget er så nytt, er alt av aggregater, kontrollrom, overnattingsrom, kjøkken, kontorer og så videre fullt operative. 

Meløyvær fort er det første kystartillerifortet fra den kalde krigen som ble fredet i Norge. Riksantikvaren mener Meløyvær fort er av stor historisk verdi, både militært og teknisk. Det er også et poeng å vise fram den enorme økonomiske satsingen på Forsvaret under den kalde krigen. Kanon A, som ligger på holmen Øya, er beholdt fullt inntakt. I tillegg til den ene kanonen er også kommandosentralen på Krøttøy bevart i sin helhet. Luftvernstillingene og nærområdet rundt fortet er også bevart.

Forsvarsbygg betaler for vellikehold og drift, mens Sør-Troms Museum har ansvaret for formidlingen på fortet.

## Galleri

Command Center - Entrance Corridor.jpg|
Command Center - Entrance.jpg|
Command Center - Main Operations Room.jpg|
Command Center - Operations Room for Guns A, B and C.jpg|
Gun A - Entrance Corridor.jpg|
Gun A - Entrance.jpg|
Description of Gun A.jpg|
Gun A - Ammunition Room.jpg|
Gun A - Loading Chamber.jpg|
Gun A - Loading Mechanism.jpg|
Gun A - Inside.jpg|
Gun A - Seat of the Shooter.jpg|
Gun A - Diesel Generator.jpg|
Gun A - Bunk Beds.jpg|
Gun A - Site Map.jpg|
Gun A - Spiral Staircase.jpg|
Military Version of a a 1990's Card Telephone.jpg|


## Eksterne lenker
* 
* Vakre Meløyvær offisielt fredet
* Topp hemmelig fort åpnes
* Meløyvær fort - Verdens mest moderne kystfort - Sør-Troms Museum
BCX4430

**BCX4430** er et antiviralt middel utviklet av BioCryst Pharmaceuticals med finansiering fra NIAID, opprinnelig ment for behandling av hepatitt C, men senere utviklet for potensiell behandling av dødelige filovirusinfeksjoner som ebolafeber og marburgfeber. Middelet oppviser også brespektrert antiviral effektivitet mot en rekke andre RNA-virusfamilier, som bunyavirus, arenavirus, paramyxovirus, koronavirus og flaviviruset. 

BCX4430 er blitt demonstrert som virksom mot både Ebola- og Marburg-virus i smågnagere og i aper, også når det gies opptil 48 timer etter infeksjon, og utvikling for bruk på mennesker er blitt fremskyndet i lys av ebolaepidemien i Vestafrika.

## Referanser
Nils Kristian Bogen

**Nils Kristian Bogen** (født 14. april 1955) er (per 2023) viserektor for ekstern samhandling ved Universitetet i Sørøst-Norge. Han var prorektor fra 2016 til 2020 samme sted.  

Fra 2011 var Bogen rektor ved Høgskolen i Telemark (HiT); denne stillingen hadde han frem til HiT fusjonerte med Høgskolen i Buskerud og Vestfold og med virkning fra 1.&nbsp;januar 2016 ble til Universitetet i Sørøst-Norge. 

Bogen er cand.philol. med hovedfag i amerikansk samfunnsliv og politikk. Han har også studert nordisk og kunsthistorie, samt tatt kurs innenfor strategi og styreledelse. Han har erfaring som lektor i videregående skole og har også undervist ved Handelshøyskolen BI og i engelsk grunnfag ved Høgskolen i Telemark (1991–1992).

Bogen har tidligere også arbeidet som direktør ved BI i Telemark og senere divisjonsdirektør ved BI Oslo sentralt.

## Referanser
Bjørnevåk

**Bjørnevåk**, eller **bjørnevok**, 22. mai. Datoen er merket av på den norske primstaven som en bjørn. Bjørnevåk forlot bjørnen hiet, sa man i gamle dager i Telemark.

Muligens er begrepet bjørnevåk en omskriving eller forvanskning av bjarnvardsvaka som var messedag for Bernhard av Siena (Bernardinus av Siena) den 20. mai.
 
Dersom bjørnevåk var på en mandag, måtte man så på onsdag. Om den falt på en lørdag måtte man ikke så på mandag.

## Kilder
*
Erik Røste

**Erik Røste** (født 30. april 1960 på Gjøvik) er en norsk skitrener, forretningsmann og idrettsleder. Fra 2012 til 2022 var han president i Norges Skiforbund. 

Røste vokste opp på Gjøvik hvor han fullførte examen artium i 1979. Deretter fulgte studier ved Norges idrettshøgskole.

Han ble ansatt som trener for skiforbundets junior- og rekruttlandslag i langrenn i 1990. I 1994 tok han over som sportssjef for langrennslandslaget, etter Inge Bråten. Han sluttet i jobben i 1998, men fortsatte som konsulent i Olympiatoppen fram til 2003.

Etter årene på landslaget gikk Røste over i næringslivet, først i Adidas Norge. I 2001 ble han administrerende direktør for Sport 1-gruppen. Han hadde en kort periode i Gjelsten Holding i 2007, før han ble administrerende direktør for Bjørn Dæhlies klesmerke Bj Sport i 2008.

Røste ble i 2008 visepresident i Norges skiforbund. Han ble valgt til president i Norges Skiforbund i 2012 og er gjenvalgt flere ganger siden. Den 17. mars 2022 uttalte han at han ikke ville stille til gjenvalg som skipresident.

Røste har også hatt verv i Det internasjonale skiforbundet (FIS). Fra 2018 til 2024 var han  styremedlem i FIS.

## Referanser


## Eksterne lenker
*
Strikkediagram

Et **strikkediagram** er visualisering av et mønster som brukes i et strikket objekt. Et diagram beskriver et strikkemønster i en strikkeoppskrift, og kan sammenlignes med et broderimønster. Det er som regel i form av et rutemønster, der en maske, et kast eller en felling tilsvarer en rute. Slike diagrammer finnes i oppskrifter for plagg, duker eller andre strikkede objekt.

For strikkede plagg gjelder det i regelen, om ikke annet er angitt, at en følger diagrammet nedenfra og opp. En linje kan da tilsvare en omgang i rundstrikk eller en pinne når objektet strikkes frem og tilbake. Forskjellige farger eller typer masker markeres med forskjellige symboler i diagrammet. For duker vil dette være annerledes, der er som oftest omgangene (kan også kalles pinnene) nummererte, og de begynner på linjen med færrest masker. Uansett bør beskrivelsen av objektet som skal strikkes leses nøye, siden det i tillegg til en tegnforklaring ofte er angitt hvordan diagrammene skal forstås.

## Eksterne lenker
* Gammelt selbumønster med diagram
Latvia under EM i friidrett 2012

**Latvia** deltok med 22 utøvere **under [[EM i friidrett 2012]]** som ble arrangert 27. juni&ndash;1. juli 2012 i Helsingfors. Latvia tok to medaljer under mesterskapet.

## Medaljevinnere

## Deltakere

## Krinkasting
* LTV

## Eksterne lenker
* 
* Zināms Latvijas sastāvs Eiropas čempionātam vieglatlētikā
Monaco under EM i friidrett 2014

Monaco deltok med en utøver under EM i friidrett 2014 som ble arrangert 12.&ndash;17. august 2014 i Zürich. Monaco tok ingen medaljer under mesterskapet.

## Deltakere
### Menn
* Thomas Bollati, 100 m

## Referanser


## Eksterne lenker
*
Bjørn Herrman

**Bjørn Alex Herrman** (født 1959) er en norsk skjønnlitterær oversetter. Han debuterte med gjendiktningen av Shakespeares teaterstykke *[[Coriolanus]]* i 1988 og har siden oversatt mange bøker, også noe sakprosa, fra engelsk og svensk, blant annet *Ole Brumm* og Laurence Sternes *[[Herr Tristram Shandys liv og meninger]].*

Bjørn Alex Herrman var formann i Norsk Oversetterforening fra 2002 til 2008 og medvirket i oversetternes arbeid for bedre vilkår, Oversetteraksjonen 2006.

## Priser og utmerkelser

* Bokklubbenes skjønnlitterære oversetterpris, 2000
* Brageprisen 2009, for nyoversettelsen av Herman Melvilles ''Moby Dick''
* Bastianprisen for barne- og ungdomslitteratur 2013, for oversettelsen av Kenneth Grahames Det suser i sivet
* Bastianprisen 2017, for oversettelsen av George Orwells Nittenåttifire
## Referanser
Phlomoides tuberosa

***Phlomoides tuberosa*** er en flerårig urt i leppeblomstfamilien. Den ble tidligere regnet til slekten *[[Phlomis]]*.

Den er en kraftig plante som blir opptil 1,5&nbsp;m høy. Hovedrota er knollformet. Bladene er trekantede og grovtannede. Blomstene er rosa eller purpur og sitter i tette kranser. Arten vokser i tørr skog og steppe. Den er utbredt fra Tyskland, Østerrike og Slovakia i vest til lengst øst i Sibir.


Phlomis tuberosa sl2.jpg|Bladverk
Phlomis tuberosa sl1.jpg|Plante før blomstring
Phlomis tuberosa sl12.jpg|Blomsterstand
Phlomis tuberosa sl5.jpg|Voksemåte
Phlomis tuberosa sl13.jpg|Typisk voksested
Phlomis tuberosa sl16.jpg|Smånøtter


## Litteratur
* 

## Eksterne lenker
*
Thymbra capitata

***Thymbra capitata*** er en liten busk i leppeblomstfamilien.

Den blir opptil 50&nbsp;cm høy. Bladene er linjeformede. De purpur eller rosa blomsterhodene sitter på enden av stengelen. Arten vokser på tørre, solrike steder i Sør-Portugal og rundt det meste av Middelhavet, men mangler i de nordligste delene. Den er en viktig art i garrigue-vegetasjonen.

Arten er også kjent under de vitenskapelige navnene *Coridothymus capitatus* og *Thymus capitatus*.

## Litteratur
* 
* 

## Eksterne lenker
*
Vytautas Magnus-universitetet

**Vytautas Magnus-universitetet** (litauisk: *Vytauto Didžiojo universitetas*) er et offentlig universitet i Kaunas, Litauen. Det ble grunnlagt i 1922 som **Universitetet i Litauen**. I 1930 ble navnet endret for å minnes 500-årsjubileet for Vytautas den store av Litauens bortgang. Universitetet er ledende i Litauen, har omkring 8800 studenter og rundt 700 ansatte.
Serbia under EM i friidrett 2014

Serbia deltok med 11 utøvere under EM i friidrett 2014 som ble arrangert 12.&ndash;17. august 2014 i Zürich. Serbia tok to medaljer under mesterskapet.

## Medaljer

## Resultater
### Menn

#### Løpsøvelser

#### Tekniske øvelser

### Kvinner

#### Løpsøvelser

#### Tekniske øvelser

## Referanser


## Eksterne lenker
*
Slovakia under EM i friidrett 1994

Slovakia deltok med 11 utøvere under EM i friidrett 1994 som ble arrangert 7.&ndash;14. august 1994 i Helsingfors. Utøverne fra Slovakia tok ingen medaljer under mesterskapet.

## Referanser


## Eksterne lenker
* 
* Resultater
* trackfield.brinkster
* European Athletic Association
Chikungunya

**Chikungunya** er en tropisk sykdom som skyldes et virus som utelukkende spres av blodsugende Aedes-mygg. Sykdommen arter seg som feber og smerter i leddene. Symptomene opptrer vanligvis to til tolv dager etter at man er smittet. Den smittebærende myggene er normalt aktive utensdørs om morgenen og i skumringen. Myggen overfører normalt ikke viruset fra menneske til menneske, men får ofte i seg viruset fra andre verter. Både pattedyr og fugler kan være værter for viruset. Sykdommen forekommer blant annet i Afrika, Sørasia og på Filippinene.

Inkubasjonstiden er på om lag en uke. Sykdommen yttrer seg med høy feber, muskelverk, hodeverk og sterk verking i de små leddene. Det finnes intet motmiddel mot viruset, men mot selve myggen kan man beskytte seg på samme vis som mot andre mygg. Mot infeksjonsbesværet kan man ta lindrende middel og sykdommen går over av seg selv etter en tid.

Den er ikke blitt ansett som dødelig, men i 2005 og 2006 er dødsfall på øya Réunion blitt koblet opp mot sykdommen.

Siden 2014 er sykdommen også blitt bekreftet i Haiti, USA og El Salvador.

## Referanser


## Eksterne lenker
* Folkhalsomyndigheten.se - chikungunyavirus-infektion  
* Informasjon fra CDC, Center for Disease Control and Prevention
Kåre Fuglseth

**Kåre Sigvald Fuglseth** (født 1959) er en norsk religionsviter og professor ved Nord universitet.

Fuglseth kommer fra Ålesund. Han ble cand.philol. fra Universitetet i Trondheim i 1988. Han var ansatt ved Universitetet i Trondheim fra 1990 til 1997 og ved Høgskolen i Volda fra 1997 til 1999. Fra 1999 var han ansatt ved lærerutdanninga i Bodø. Han ble dr.art. i kristendomskunnskap ved Norges teknisk-naturvitenskapelige universitet i 2002, med en avhandling om Johannesevangeliet. I 2008 ble han ansatt som professor i fagdidaktikk ved Universitetet i Nordland. I tillegg var han professor II ved Høgskolen i Sør-Trøndelag fra 2011 til 2013. I 2011 ble han prodekan ved Profesjonshøgskolen under Universitetet i Nordland.

Fuglseth har arbeidet med den gresk-jødiske filosofen Filon fra Aleksandria, og med RLE-faget i norsk skole.

## Referanser


## Eksterne lenker

* Beskrivelse av doktorgradsavhandlingen ved NTNU
Yangudi Rassa nasjonalpark

**Yangudi Rassa nasjonalpark** (også stavet **Yangudi-Rasa**) er en nasjonalpark som ligger i Riftdalen i Etiopia, omkring 325 kilometer nordøst for hovedstaden Addis Abeba. Parken som ble opprettet i 1977 har et areal på 4&nbsp;731 km<sup>2</sup>, og ligger i regionen Afar. Landskapet i parken er dominert av sletter med gress og krattskog. Klimaet er tørt og varmt mesteparten av året med temperaturer opp til 43 grader. Oktober til desember er regntid, selv om spredde regnbyger kan komme fra august til september. I vest grenser parken mot elven Awash, og der finnes også de frodigste områdene. Mye av nasjonalparken består også av steinete åser, uttørkede elveleier og ørkenlignende sandsletter. Hovedvei 18 fra Addis Abeba til Assab i Eritrea passerer gjennom parken, og gjør den forholdsvis lett tilgjengelig for besøkende.

De to største etniske befolkningsgruppene som holder til nær parken er afarer og issaer. Begge folkene driver med husdyrhold, og de har ofte vært i konflikt med hverandre. Området som utgjør Yangudi Rassa nasjonalpark er imidlertid blitt til et slags ingenmanns-land som både afarene og issaene holder seg unna. Det varme og tørre landskapet er heller ikke ettertraktet eller egnet til landbruksformål. Bortsett fra nedslakting av dyr utført av soldater med automatvåpen under militærjuntaen (Derg) på 1970-tallet, har parken stort sett vært forskånet for menneskelige inngrep.

## Dyreliv
Parken ble i sin tid opprettet for å redde den kritisk truede arten afrikansk villesel. I tillegg til villesel er det registrert 35 andre pattedyrarter her inkludert sjiraffantilope, kappebavian (hamadryasbavian), gepard, løve, leopard, Grévys sebra, dik-dik, oryksantilope, svartrygget sjakal, jordulv, Sömmerrings gasell, stor og liten kudu.

Yangudi Rassa nasjonalpark er overvintringssted eller ligger i trekk-rutene til mange trekkfugler. Over 200 fuglearter har vært registrert her. Blant disse har steppehauk og dvergflamingo status som nær truet (kategori NT) ifølge rødlisten til Verdens naturvernunion (IUCN). Noen av trekkfugler kan også dukke opp i Norge, blant andre strandsnipe, rødstilk, Munk og hortulan (som er kritisk truet i Norge, men ikke globalt). Andre trekkfugler er tereksnipe, rødhodevarsler, rosenvarsler og rødfalk.

I tillegg til trekkfugler finnes det mange standfugler i parken, inkludert to stedegne arter.

## Fotnoter



## Referanser


## Kilder
* Ethiopian Wildlife Conservation Agency: Yangudi-Rasa National Park Besøkt 15. oktober 2014

## Eksterne lenker
*
Mohamed Fawzi

**Mohamed Fawzi** er navnet til flere personer:

*Mohamed Fawzi (general) (1915–2000), egyptisk general
*Mohamed Fawzi (artist) (1918–1966), egyptisk komponist og sanger
*Mohamed Fawzi (fotballspiller) (født 1990), emiratarabisk fotballspiller
Polens president

**Polens president** er landets statsoverhode. Presidenten er etter 1990 blitt valgt direkte av folket, for en valgperiode på fem år. Den valgte presidenten kan gjenvelges én gang.

Presidenten har innflytelse på utenrikspolitikken og samarbeider om denne med statsministeren og utenriksministeren. Hen er øverste sjef for landets væpnede styrker. Presidenten kan nedlegge veto mot lover vedtatt av parlamentet. Sejm kan imidlertid oppheve presidentens veto med 3/5 flertall, forutsatt at mer enn halvparten av medlemmene er til stede. Presidenten kan ta initiativ til at regjeringen drøfter bestemte spørsmål av vesentlig betydning.

Presidenten utpeker en statsministerkandidat som har støtte i Sejm. Statsministeren foreslår for presidenten en ny regjering. Deretter utnevner presidenten statsministeren og medlemmene av regjeringen i deres embeter.

Det er presidenten som utpeker professorer ved universitetene, dommere etter forslag fra det nasjonale rettsråd, og generaler i de væpnede styrker.

## Referanser
Alle tiders spill (brettspill)

**Alle tiders spill** er et brettspill for to til åtte spillere eller lag, hvor den enkelte spiller skal resonnere seg frem til når ulike historiske hendelser fant sted, og plassere hendelsen i kronologisk rekkefølge på en tidslinje. Den spilleren som først klarer å plassere et på forhånd avtalt antall hendelser i riktig rekkefølge har vunnet.

Spillet ble første gang utgitt i Norge i 2001 på spillforlaget Damm Litor. I 2009 ble spillet gitt ut i nytt opplag, denne gang under navnet *Når skjedde det? — Alle tiders spill*.

Gameshowet Anno domini, som gikk på NRK 1 høsten 2005, er en variant av dette spillet.

## Eksterne lenker
* Alle tiders spill  - Grundig beskrivelse av spillmekanikken på Brettspillguiden.no
Érika

**Érika** kan vise til:

* Érika de Souza (født 1982), brasiliansk basketballspiller
* Érika Cristiano dos Santos (født 1988), brasiliansk fotballspiller
Vasstun bru

**Vasstun bru** er en veibru over elva Opo i Ullensvang. Riksvei 13 går over en 91,4 m lang platebru, denne erstattet 1979 Vasstun bru II fra 1892, i dag gangbru. Dagens riksveibru ble bygget av Gjerme & Hårklau, og kostet 2 millioner i 1979.

## Referanser


## Se også
*Liste over broer i Norge
*Liste over broer i Norge etter lengde

## Eksterne lenker
* Begge Vasstunbruene på Google StreetView
Båtfjellet

**Båtfjellet** kan referere til:

* Båtfjellet (Saltdal), 1 510 moh
*Båtfjellet (Rana)
* Båtfjellet, en av toppene i Frøyningsfjellet, Namsskogan, 1 117 moh
Nordic Music Video Awards

**Nordic Music Video Awards** (NMVA) er en årlig nordisk prisutdeling for musikkvideoer, for å fremme musikkvideo som en kunstform og være en arena hvor bransjen skaper nettverk. NMVA ble arrangert for første gang i 31. mai 2014 på Sentrum Scene i Oslo. I årene 2015 og 2016, ble utdelingen arranger på Cosmopolite Scene i Oslo. I 2017 ble det ikke arrangert noen utdeling.

## Referanser


## Eksterne lenker
*Offisielt nettsted
Slovakia under EM i friidrett 1998

Slovakia deltok under EM i friidrett 1998 som ble arrangert 18.&ndash;23. august 1998 i Budapest. Utøvere fra Slovakia tok ingen medaljer under mesterskapet.

## Referanser


## Eksterne lenker
* 
* European Athletic Association
Charles Gore

**Charles Gore** (født 22. januar 1853 i Wimbledon, død 17. januar 1932 i London) var en britisk teolog. Gore var den ledende personlighet innen anglokatolisismens mer «liberale» fraksjon. Hans sosiale interesser var sterkt fremtredende. Gore var kristen sosialist, og han var på sin tid en av Storbritannias mest kjente predikanter. 

## Liv og virke
### Bakgrunn
Charles Gore kom fra en anglo-irsk aristokratisk slekt/> og var tredje sønn av Charles Alexander Gore som var sønn av jarlen av Arran, og av Augusta Lavinia Priscilla (født Ponsonby) som var atter av den fjerde jarlen av Bessborough. Hans eldste bror, Philip, ble den fjerde jarl av Arran, og hans bror Spencer Gore var den første vinneren av Wimbledon Championships.

Gores doeldre sendte ham til Harrow i London, og så til Balliol College i Oxford, der han støttet fagforeningsbevegelsen.

### Prest
Etter studiene ved University of Oxford ble han i 1878 prest i den anglikanske kirke og to år etter stedfortredende leder for Cuddesdon College. Fra 1884 til 1893 var han første leder for Pusey-studiesenteret (grunnlagt 1833 av Edward Bouverie Pusey), der han i 1889 utgav en videre bearbeidelse av Oxfordbevegelsens anliggender i samleverket *Lux Mundi*.

Han samarbeidet med den i 1889 grunnlagte kristelige arbeiderbevegelsen og grunnla i 1892 *[[Community of the Resurrection]]* (et sosialt engasjert mannsfellesskap). I 1900 sendte han medlemmer av fellesskapet til Sør-Afrika, der de blant annet var med på å utdanne prester. Han var også en av grunnleggerne av Christian Social Union.

Gore var fra 1894 til 1902 prest ved Westminster Abbey.

### Biskop
Han ble biskop i Worcester fra 1902, i Birmingham fra 1905 og i Oxford 1911-19.

Etter dette virket han som forfatter, dosent og predikant. I 1930 foretok han hen seks måneder lang preken- og foredragsreise rundt om i India. Reisen svekket ham helsemessig, og to år etter døde han.

## Verker
Blant Gores skrifter kan fremheves *The Church and the Ministry* (1889), *God in Christ* (1922), *Anglo-Catholic Movement Today* (1925) og *Christ and Society* (1928). Gore var utgiver av *A New Commentary on Holy Scripture* (1928-).

## Referanser
Robert F. Kennedys menneskerettighetspris

**Robert F. Kennedys menneskerettighetspris** (engelsk: **Robert F. Kennedy Human Rights Award**) er en pris for å hedre personer verden rundt, som viser mot og som har gjort et stort bidrag til menneskerettighetsarbeidet i sitt hjemland. Prisen ble opprettet i Robert F. Kennedys minne i 1984 av Robert F. Kennedy Center for Justice and Human Rights.

I tillegg til å motta en pengesum, får prisvinnere mulighet til å bli partner med RFK Center for å fremme menneskerettighetsarbeidet sitt, og til å benytte senterets ressurser og teknologi. 

## Mottakere

Siden 1984 har prisen blitt gitt til 37 personer og organisasjoner fra 24 ulike land .

* 2013 : Ragia Omran, Egypt
* 2012 : Librada Paz, USA
* 2011 : Frank Mugisha, Uganda
* 2010 : Abel Barrera Hernández, Mexico
* 2009 : Magodonga Mahlangu og Women of Zimbabwe Arise
* 2008 : Aminatou Haidar, Vest-Sahara
* 2007 : Mohammed Ahmed Abdallah, Sudan
* 2006 : Sonia Pierre, Den dominikanske republikk
* 2005 : Stephen Bradberry, USA
* 2004 : Delphine Djiraibe, Tsjad
* 2003 : Coalition of Immokalee Workers, USA
* 2002 : Loune Viaud, Haiti
* 2001 : Darci Frigo, Brasil
* 2000 : Martin Macwan, India
* 1999 : Erkebiskop Michael Kpakala Francis, Liberia
* 1998 : Berenice Celeyta, Gloria Florez, Jaime Prieto, og Mario Calixto, Colombia
* 1997 : Sezgin Tanrikulu og Senal Sarihan, Tyrkia
* 1996 : Anonym mottaker, Sudan
* 1995 : Kailash Satyarthi, India, Nguyễn Đan Quế, Vietnam, og Doan Viet Hoat, Vietnam
* 1994 : Wei Jingsheng og Ren Wanding, Kina
* 1993 : Bambang Widjojanto, Indonesia
* 1992 : Chakufwa Chihana, Malawi
* 1991 : Avigdor Feldman, Israel og Raji Sourani, Palestina
* 1990 : Amilcar Mendez Urizar, Guatemala
* 1989 : Fang Lizhi, Kina
* 1988 : Gibson Kamau Kuria, Kenya
* 1987 : Kim Geun-tae og In Jae-keun, Sør-Korea
* 1986 : Zbigniew Bujak og Adam Michnik, Polen
* 1985 : Allan Boesak, Beyers Naudé og Winnie Mandela, Sør-Afrika
* 1984 : CoMadres, El Salvador

## Referanser


## Eksterne lenker
*
Bjørnemose

* vanlig bjørnemose
* einerbjørnemose
* *[[Polytrichum piliferum]]*
* *[[Polytrichum strictum]]*

**Bjørnemose** (Polytrichum), bladmoseslekt med ugrenede, stivt opprette blad. Danner ofte tette tepper og tuer i skog og på myrer.

Den viktigste arten i Norge er vanlig bjørnemose, P. commune, som blir inntil 0,5 m høy, vokser på fuktig mark, ofte sammen med torvmoser og danner store, løse matter.

## Historisk bruk
Ble brukt til koster, visper, matter, kransbinding; ble tidligere også brukt som nødfôr i vårknipa.

## Se også
* Moser

## Referanser


## Eksterne lenker
*
FC Astra Giurgiu

**Fotbal Club Astra Giurgiu** er et rumensk fotballag fra byen Giurgiu. Klubben ble stiftet i 1921 i byen Ploiești og har i største delen av sin historie spilt i de lavere divisjoner. Bare etter 1990, da klubben ble overtatt av dagens eier Ioan Niculae, begynte laget å vinne og rykke opp. Det rykket opp til høyeste nivå, Liga I, etter sesongen 1998/99, og spiller fremdeles der.

Laget kvalifiserte seg for første gang til Europaligaen etter sesongen 2012/13, da de kom på fjerdeplass.

Astra Giurgiu het tidligere **Astra Ploiești**, men i september 2012 ble laget flyttet fra Ploiești til Giurgiu av eieren Ioan Niculae.

Lagets farger er hvitt og svart.

## Referanser


## Eksterne lenker
*  
* FC Astra Giurgiu – UEFA.com
Ludvig Filip-rommet

**Ludvig Filip-rommet** er et arrangement av veggmalerier fra midten av 1700-tallet i den tidligere Bodin prestegård utenfor Bodø. De ble malt i sen rokokkostil av den prøyssiske dekorasjonsmaleren Gottfried Ezechiel.

Rommet består av Ezekiels dekorasjonselementer samlet av den norske kunstneren Henrik Backer i 1899. Maleriene prydet rektorens kontor i det som da var Nordland landbrukshøyskole.

## Referanser
Vertssamfunn

**Vertssamfunn** (*host society*) er en generell populasjon (i utgangspunktet majoriteten) i et sosialt system. Begrepet brukes blant annet innafor sosiologi. Det kan eksistere flere vertssamfunn i en enkelt stat, og en snakker derfor om «samfunnet» som en helhet - ofte innenfor rammene av en stat. Når samfunn beveger seg fra homogenitet kan det oppstå subkulturer som opptrer i vertssamfunnet. Det blir ofte, men ikke alltid, først aktuelt å snakke om et vertssamfunn i en kontekst der det eksisterer subkulturer.

Flyktninger og immigranter fra en nærstående kultur kan absorberes (assimileres) i et vertssamfunn. Der det er større kulturell avstand mellom gruppene er faren for konflikter mellom gruppene større, ifølge Grimnes. Det kan også oppstå konflikt mellom vertssamfunn og immigranter hvis det er en iboende konflikt om det territorielle festet i området.

Samfunns gjensidige kulturelle innflytelse på hverandre blir omtalt som *acculturation*. Både EU og Norge stiller klare krav til hvordan det eksisterende vertssamfunn skal forholde seg til flyktningesamfunn (immigranter).

Det diskuteres internasjonalt om større vertssamfunn skal gis kollektive rettigheter, eller om rettigheter kun er knyttet til individer i den større gruppen.

## Referanser
Bodø golfklubb

Bodø Golfklubb er en 9-hulls golfklubb som ligger på Ilstad, ca. 2 mil fra Bodø sentrum.

Klubben er en av to golfklubber i Bodø sammen med Salten golfklubb. Bodø Golfklubb ble stiftet i januar 2005, samme år stod banen på Ilstad klar.

Selve banen var fra starten eid av Golf Management AS før Ilstad Drift AS overtok eierskapet av banen i 2010. Fra 26. januar 2012 overtok Bodø Golfklubb selv drift av banen.

Per 31.12-12 hadde Bodø Golfklubb 325 medlemmer.

## Referanser


## Eksterne lenker
Bodø Golfklubbs offisielle hjemmeside
Rundbelgslekta

se egen seksjon

**Rundbelgslekta** (*Anthyllis*) er ei slekt i erteblomstfamilien.

Slekta omfatter både busker og to- eller flerårige urter. Bladene er som regel finnete og blomstene sitter i tette hoder på enden av stilken. Den eneste arten som vokser i Norge er rundbelg. En annen art, møllerundbelg, er funnet som et tilfeldig ugras, men har ikke etablert seg i Norge.

## Arter

* *[[Anthyllis aegaea]]*
* *[[Anthyllis aurea]]*
* *[[Anthyllis baltica]]*
* *[[Anthyllis barba-jovis]]*
* *[[Anthyllis coccinea]]*
* *[[Anthyllis cornicina]]*
* *[[Anthyllis cytisoides]]*
* *[[Anthyllis hamosa]]*
* *[[Anthyllis henoniana]]*
* *[[Anthyllis hermanniae]]*
* *[[Anthyllis hystrix]]*
* *[[Anthyllis lagascana]]*
* *[[Anthyllis lemanniana]]*
* møllerundbelg (*A.&nbsp;lotoides*)
* *[[Anthyllis montana]]*
* *[[Anthyllis onobrychoides]]*
* *[[Anthyllis polycephala]]*
* *[[Anthyllis ramburii]]*
* *[[Anthyllis rupestris]]*
* *[[Anthyllis tejedensis]]*
* *[[Anthyllis terniflora]]*
* *[[Anthyllis variegata]]*
* rundbelg (*A.&nbsp;vulneraria*)
* *[[Anthyllis warnieri]]*

## Kilder
* 
* 
* 
* 
* 
* 

## Eksterne lenker
*
Anthyllis barba-jovis

***Anthyllis barba-jovis*** er en busk i erteblomstfamilien.

Den blir opptil 90&nbsp;cm høy og har forvedede grener. Bladene består av 13–19 par smale, elliptiske småblader, som er sølvhårete på undersiden og grønne på oversiden. Blomstene er gule og sitter ti eller flere sammen i hoder på enden av stilkene. Belgen har ett frø. Arten vokser på steinete steder nær havet fra det østlige Spania til Hellas, Kreta og Nordvest-Afrika.


Anthyllis barba-jovis 002.JPG|Blomster
Anthyllis barba jovis6.JPG|Bladverk
Anthyllis barba jovis10.JPG|Belger
Anthyllis barba-jovis 001.JPG|Typisk voksested


## Litteratur
* 
* 

## Eksterne lenker
*
Anthyllis cytisoides

***Anthyllis cytisoides*** er en busk i erteblomstfamilien.

Den blir opptil 60&nbsp;cm høy og har en rund vekstform. Den skiller seg fra slektningen *[[Anthyllis barba-jovis]]* ved at blomstene sitter enkeltvis eller i rader og ved at de øverste bladene er tredelte. Arten vokser på steinete steder nær havet sør og øst i Spania, på Balearene og i Sør-Frankrike, Marokko og Algerie.

## Litteratur
* 
* 

## Eksterne lenker
*
Anthyllis tejedensis

***Anthyllis tejedensis*** er en flerårig urt i erteblomstfamilien. Den blir opptil 50&nbsp;cm høy. Arten vokser på kalkgrunn, som regel i en høyde på 1000–1800&nbsp;moh. Den er utbredt i fjellområder i Sør-Spania, Marokko og Algerie.

## Litteratur
* Flora Vascular – ''Anthyllis tejedensis'' Besøkt 16. oktober 2014.
* 

## Eksterne lenker

*
Gamlebrua på Vestnes

**Gamlebrua** er en 97 meter lang bru over Vestnesstraumen i Vestnes kommune. Den ble bygget i 1844, og het tidligere **Vestnes bro**, før den nye Straumsbrua åpnet i 1955. Gamlebrua var en del av Den trondhjemske postvei. Den er bygget med trebjelker og har murte natursteinsfundamenter. Byggekostnadene var på 1&nbsp;374 spesidaler, som tilsvarer omtrent 5&nbsp;500 kroner. I 1971 ble brua restaurert, og brukes i dag som gang- og sykkelvei. Gamlebrua ble kåret til årets kulturminne i kommunen i 1997.

## Referanser
Bodø Golfpark

**Bodø Golfpark** er en 18-hulls golfbane lokalisert ved Myklebostad, Bodø. Klubben ble grunnlagt i 1992.
Bodø Golfpark er en av to golfklubber i Bodø, den andre er Bodø golfklubb. Disse har en avstand på ca. 30 minutters kjøring mellom seg.

## Historie
Bakgrunnen for at Bodø Golfpark ble stiftet var den langvarige interessen til en rekke golfentusiaster. Klubben hadde originalt tilhørighet i Saltstraumen, men fant etterhvert sin tilhørighet på Myklebostad. Golfbanen har vært i kontinuerlig endring siden den tid, og takket være en kombinasjon av frivillige, banekonsulenter og ivrige ble banen offisielt åpnet et bar år senere. Banen hadde originalt ni hull, men ble i 2011 offisielt åpnet som den fullverdige banen det er den dag i dag.

## Om banen
Banen er en kombinert links- og skogsbane. På de første ni hullene spiller man fra klubbhuset, og ned mot havet. Her kan se både Lofoten, Landegode, havørner og mer. På det ikoniske hull fire kan man også se en vikinggrav, som også forteller litt om forhistorien til grunnen man spiller på. De ni første hullene er par 33.

Etter man runder hull ni passerer man klubbhuset før man tar fatt på de siste ni hullene. Her spiller man en sløyfe med lengre hull midt i skogen før man på hull 18 kan skimte klubbhuset i det fjerne. De ni siste hullene er par 36.

## Kilder
* https://bodogolfpark.com/historie/

## Eksterne lenker
* Salten Golfklubb/Bodø Golfparks hjemmeside
Anthyllis montana

***Anthyllis montana*** er en flerårig urt i erteblomstfamilien. Den blir 10–30&nbsp;cm høy og har rosa eller purpur blomster. Arten vokser på kalkgrunn i en høyde på 400–2100&nbsp;moh. i Pyreneene, Alpene, Appenninene, Jurafjellene, Balkan, Tyrkia og Algerie.

## Litteratur
* 
* 
* 

## Eksterne lenker

*
Otto Stoud

**Otto Stoud** (født 28. juli 1677 i Odense, død 1731 i København) var en dansk-norsk prest og sogneprest i Kviteseid fra 1716 til sin død i 1731.

Stoud var i motsetning til sine to umiddelbare forgjengere Hans Paus og dennes svigerfar Amund Morland en upopulær prest som etterhvert kom på kant med almuen i store deler av prestegjeldet, og som ble saksøkt av almuen. Han døde før saken kom opp for retten. Mens forgjengerne begge var oppvokst i Øvre Telemark og kjente kulturen godt var Otto Stoud bymann fra Danmark.

I *Frederik IV's sidste ti Regeringsaar (1720–1730)* heter det:
:eller man kan møde nærgaaende Beskyldninger imot Præster som f. Ex. imod en Pastor Otto Stoud i Hvidesøe Sogn, der ifølge Bøndernes Fremstilling havde været en Mester i at prelle dem for Penge og endog havde brugt at udelukke dem fra Sakramentet eller at lade dem staa aabenbart Skrifte, ja truet dem med Kirkens Ban naar de stode tilbake med en ubetydelig Afgift eller med en Arbeijdsdag.

Hans farsslekt var norsk og han var sønn av biskop i Christianssand Ludvig Stoud samt oldebarn av borgermester i Bergen Rasmus Stoud. Hans mor var Maren May, som var datter av sogneprest i Holbæk i Danmark Søren Nielsen May samt kusine til statsmannen Peder Griffenfeld. Otto Stoud var dessuten fetter til Cathrine Medea May Paus f. Arentsen, gift med forgjengerens sønn, sorenskriver i Øvre Telemark Peder Paus.

Han var gift med Ingeborg Beermand (1681–1753), og var far til far til prestene (på St. Croix og Møen i Danmark) Hans Jacob Stoud og Ludvig Stoud d.y.

## Referanser


## Litteratur
* Quisling, J.L. *Til Øvre Telemarkens historie. Spredte bidrag fra det 18de og 19de aarhundrede*.
* Frederik IV's sidste ti Regeringsaar (1720-1730)
Now What?!

***Now What?!*** er det 19. studioalbumet fra det engelske hard rock-bandet Deep Purple, utgitt i april 2013. Dette er bandets første studioutgivelse på over sju år.

To av sangene på albumet, «Uncommon Man» og «Above and Beyond», er skrevet til ære for bandets tidligere keyboardist, avdøde Jon Lord. Albumet lå ni uker på VG-lista i 2013, med 1.-plass i uke 19 som beste plassering . 

## Sporliste
Alle låtene er skrevet av Ian Gillan, Steve Morse, Roger Glover, Don Airey, Ian Paice og Bob Ezrin.

# «A Simple Song» – 4:39
# «Weirdistan» – 4:14
# «Out of Hand» – 6:09
# «Hell to Pay» – 5:10
# «Bodyline» – 4:26
# «Above and Beyond» – 5:30
# «Blood from a Stone» – 5:18
# «Uncommon Man» – 7:02
# «Après Vous» – 5:24
# «All the Time in the World» – 4:21
# «Vincent Price» – 4:46

## Personell
*Ian Gillan – vokal
*Steve Morse – gitar
*Don Airey – keyboard
*Roger Glover – bass
*Ian Paice – trommer

;Andre medvirkende
*Jason Roller – akustisk gitar på «All the Time in the World»
*Eric Darken – perkusjon på «Bodyline» og «All The Time in the World»
*Mike Johnson – steelgitar på «All The Time in the World» og «Vincent Price»
*David Hamilton – keyboard på «Uncommon Man», «Weirdistan» og «Above and Beyond»
*Studenter fra Nimbus School of Recording Arts – vokal «Hell to Pay»
*Bob Ezrin – diverse bakgrunnsvokal og perkusjon

## Referanser


## Eksterne lenker
*
Veivals

**Veivals** er en anleggsmaskin som brukes til å komprimere utlagte masser som jord eller stein på veier, plasser, tomter og lignende. På veier og plasser brukes vals både før og etter at det blir lagt asfalt. Noen veivalser har en brei trommel som dekker hele bredden, andre har en brei valse foran og to smalere valser istedenfor bakhjul. Valsene vibrerer for å gjøre pakkinga mer effektiv.

## Veibyggingsmaskin
For å pakke sammen jord, stein og andre veibyggingsmaterialer bruker veivalser belastning (tungt trykk) og eventuelt viberasjoner. Veivalser har en eller flere tromler eller gummihjul. Valsen kjøres eller slepes over materialet flere ganger. Denne sammenpakkingen er nødvendig for at veien skal få god bæreevne og en jevn kjørebane.

Fil:MTZ-katok-Kupyansk-2010.jpg|MTZ Belarus traktor ombygd til veivals.
Fil:Straßenbau.jpg|Komprimering av asfalt med en HAMM DV6 veivals.
Fil:Road-rollers-in-Sofia.jpg|Ulike veivalser i bruk i Sofia i Bulgaria.
Fil:Road roller powered walk-behind 03.jpg|Liten veivals.


## Dampveivals
Dampveivals er en ekstra tung valse som blir drevet av en dampmaskin og som tidligere ble brukt for å bygge veier.

Ordet «dampveivals» kan brukes i overført betydning som uttrykk for noe eller noen som har nok kraft eller tyngde og autoritet til å «valse» ned all motstand.


Fil: Deutsches Straßenmuseum, Germersheim. Horse-drawn road roller 01.jpg|Hestetrukket veivals fra rundt 1800.
Fil:Winschoter Jumbo r.jpg|Tysk dampveivals fra 1925. Maskinen veier 8,5 tonn.
Fil:Brno, Řečkovice, Parní válec a Škoda Sentinel.JPG|En Škoda Sentinel dampveivals.


## Se også
* Veiarbeid, veiteknikk
* Asfaltlegging
* Anleggsmaskin
## Referanser


## Eksterne lenker
*
Hussain Afeef

**Hussain Afeef** (født 1951) er en norsk hotellmann fra Maldivene, en gründer som på 1970-tallet startet turistindustrien på Maldivene der han eier flere hotell og flyselskap.  
### Oppvekst og turisme på hjemøya
Etter internatskolegang på Sri Lanka returnerte han og var blant annet på Maldivenes herrelandslag i fotball.  I 1971 startet han med enkle hytter, blant annet sammen med  Ahmed Naseem (senere utenriksminister), agronomen Mohamed Umar Maniku samt italieneren George Corbin. De første gjestene var tjueto italienske turister som ankom tre hytter i Malé den 16. februar i 1972. Den neste øyen de utviklet var Vihamanafushi med konseptet *Kurumba Village* (kokosnøttbyen), den åpnet i oktober 1972 med Afeef som daglig leder.
### Hoteller og søppel
Etter ti år hadde Maldivene over førti turistifiserte men statseide øyer, og med Ahmed Salem etablerte han firmaet *Crown Company* og førte opp to hoteller i 1982. Med delfinansiering fra Utenriksdepartementet og Direktoratet for utviklingssamarbeid fikk han satt i gang en sårt tiltrengt søppelforbrenning med skipsovner fra Tvedestrand.
### Øyas rikeste og presidentens konsulent
__NOTOC__
I 2005 åpnet de en av verdens få restauranter under vann, tilknyttet Conrad Hotell.  Det ble i 2008 skrevet at han leder hotell-sammenslutningen *[http://crownandchamparesorts.com/ Crown & Champa]* (etablert 2000), samt syv turistanlegg, at han var blant øyas rikeste, og at han fra 2002 til 2004 var økonomisk rådgiver for øyas president Maumoon Abdul Gayoom (født 1937), halvbror av Abdulla Yameen som ble president i 2013. I 2013 fremgår det i en omtale at han er  nestsjef i *Maldives Association of Tourism Industry* og også eier to hotell på Seychellene. 

### Luftfart
I 1998 hadde han kjøpt helikopterselskapet *Hummingbird* (etablert 1988) sammen med  den svenske investor Lars Petré og Mohammed Moosa, og med Lars Nielsen i spissen gitt det navnet *Trans Maldivian Airways* (TMA).  De besitter et tyvetall Twin Otter sjøfly og egen terminal på Ibrahim Nasir International Airport. I 2013 ble en større eierandel kjøpt av Blackstone som også kjøpte Maldivian Air Taxi (etablert av samme Lars Nielsen i 1992), som er det andre sjøflyselskapet på øyene. Afeef er også tungt inne i *Kasa Holdings Private Ltd*, som ved juletider 2012 ervervet seg 30 prosent av Addu International Airport Company (AIA) på Maldivenes sydligste øy, Gan. 
### Annet
Afeef har siden slutten av 1990-tallet vært involvert i hytteprosjektet *Lyngørporten* ved Lyngør og hyttebyen *Gjeving* ved Tvedestrand.  I 2013 var hans inntekt på 34 millioner (og formue på 331 millioner) nok til en 35. plass blant Norges rikeste. I 2014 var 33 millioner nok til en 33. plass.

Hans datter, Aishath Afeef, var tidligere programleder for Topp 20 VG-lista og musikkprodusent i P3.
## Referanser
Sportsåret 2009

**Sportsåret 2009** er en oversikt over hendelser, resultater, fødte og avdøde personer med tilknytning til sport i 2009.

## Prisvinnere
*Oscarstatuetten: Shani Davis
*Ved Idrettsgallaen 2009: Årets navn Norges kvinnelandslag i håndball
*Aftenpostens gullmedalje: Petter Northug
*Sportsjournalistenes statuett: Petter Northug 
*Svenska Dagbladets gullmedalje: Helena Jonsson
*Jerringprisen: Helena Jonsson

## Første kvartal

## Andre kvartal

## Tredje kvartal

## Fjerde kvartal

## Dødsfall
### Januar

### Februar

### Mars

### April
* 13. – Björn Borg, svensk svømmer (89)

### Mai

### Juni

### Juli

### August

### September

### Oktober

### November

### Desember

## Referanser
Trehusbyen Stavanger

**Trehusbyen Stavanger** er et sammenhengende vernet kulturmiljø i sentrale strøk av Stavanger, og hevdes av regionale kulturvernmyndigheter å være den største trehusbyen i Europa. Området setter naturlig nok sitt preg på byen Stavanger og gir den egenart. 

## Hus i mange stilarter
Trehusbyen omfatter bebyggelse fra omkring 1850 og frem til i dag. Det vil si at bebyggelsen omfatter mange stilarter og representerer periodene klassisisme, sveitserstil, jugend, nyklassisisme og funksjonalisme. Utbyggingsområdene rundt byen ligger som årringer ut over i landskapet rundt. Stilartene har fulgt på hverandre, men nyere stilelementer finnes likevel  i områder med tidligere stilarter. Dette som følge av at byen alltid lever og utvikler seg, og gir bebyggelsen et variert utseende.

## Kommunalt vedtatt vern
Den største delen av bebyggelsen eies av private, det skal bo omkring 30.000 mennesker innenfor området. Nærheten til sentrum er en avgjort kvalitet ved trehusbyen. I kommuneplanens arealdel 1994 – 2005 er det gitt bestemmelser om Trehusbyen som skal sikre og videreutvikle kvalitetene ved den. Virkemidlene er reguleringsplaner, gunstig Husbankfinansiering, soneparkeringsordninger, ulike trafikksikringstiltak og vern av kulturhistorisk verdifull bebyggelse.

Kommunen har gitt ut en veileder om stilarter og utbedring av eldre hus for Trehusbyen Stavanger.

## Punkt for punkt
* Selvgrodd treby før storbrann i 1860. Tilsvarer i areal omtrentlig  dagens sentrum.
* Regulert trehusutbygging etter dette – gatestruktur skulle hindre brannsmitte. Enhetlig byggestil finnes i større arealer. Denne bebyggelsen, som for en stor del er bevart fram til i dag; er tidsbilde av Stavanger på 1860-tallet.
* Stagnasjon fra seilskipsindustriens sammenbrudd på 1880-tallet. Ny giv 1890: Industriutbygging og ny trebyvekst som følge av velstanden som kom.
* Mens Stavangers borgere gjennom 1800-tallet for en stor del nøyde seg med å bygge om husene, ble 1890-tallet preget av vekst større en noen av de tidligere vekstperiodene på grunn av hermetikkproduksjonen. I kulturminneplanen (vedtatt i Stavanger kommunes bystyre 29. mai 1995) trekkes blant annet områdene Storhaug, Våland, Eiganes og Kampen fram som flotte eksempler.

## Se også
* Gamle Stavanger
* Kulturlandskap

## Eksterne lenker
* 
* 

## Litteratur
* Hans Eyvind Næss: Miljøbevaring i Stavanger. 1975- ISBN 82-532-0203-2
Agamopus

* se systematisk inndeling

***Agamopus*** er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Middelsstore, blankt rødbrune til brunsvarte skarabider. Kroppsformen er hvelvet og avlangt oval. Hodet er bredt skovlformet. Dekkvingene har markerte punktstriper.

## Utbredelse
Artene er utbredt i Sør- og Mellom-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Deltochilini Lacordaire, 1856
******* Slekten *Agamopus* Bates, 1887
******** *[[Agamopus castaneus]]* Balthasar, 1938
******** *[[Agamopus convexus]]* Balthasar, 1965
******** *[[Agamopus lampros]]* Bates, 1887
******** *[[Agamopus unguicularis]]* (von Harold, 1883)
******** *[[Agamopus viridis]]* Boucomont, 1928

## Kilder
* Liste over artene

## Eksterne lenker
*